
Проект! 
Изменения в Наредба за  условията и реда за придобиване, управление и разпореждане с общински жилища
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменения в Наредбата за условията и реда за придобиване, управление и разпореждане с общински жилища на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 

Мотиви за необходимостта от приемането на Наредбата:.
I. Причини, които налагат приемането на изменения в  Наредба за условията и реда за придобиване, управление и разпореждане с общински жилища:
Причините, поради които се налага приемане на изменения в  Наредбата за условията и реда за придобиване, управление и разпореждане с общински жилища е, че по време на извършеният в периода от месец януари до месец май тази година от одитен екип на Сметна палата одит в общинска администрация Ардино за съответствие при възлагането и изпълнението на обществени поръчки и управлението и разпореждането с имоти – общинска собственост на община Ардино, обхващащ периода от 01.01.2019 г. до 31.12.2020 г. са констатирани несъответствия на текстове от Наредбата с текстове от Закона за общинска собственост. В тази връзка одитният екип указва на общинската администрация да приведе въпросните текстове в съответствие с актуалните законови норми.
Съгласно член 8, ал.1 от Закона за общинската собственост, придобиването, управлението и разпореждането с имоти и вещи - общинска собственост, се извършват под общото ръководство и контрол на общинския съвет.

Съгласно член 8, ал.2 от същият закон, редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници се определят с наредба на общинския съвет при спазване на разпоредбите на този закон и на специалните закони в тази област. 

При изработването на проекта за изменения в  Наредбата за условията и реда за придобиване, управление и разпореждане с общински жилища са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
Принцип на необходимост – необходимо е актуализация на  Наредбата за условията и реда за придобиване, управление и разпореждане с общински жилища с оглед постигане на съответствие с нормативните документи от по-висок ранг, регламентиращи дейността на общината, свързана с реда за придобиване на право на собственост и на ограничени вещни права, за предоставяне за управление, под наем и за разпореждане с жилищни имоти - общинска собственост, и правомощията на кмета на общината, на кметовете на кметства и на кметските наместници. 

Принципът на обоснованост – обосновано е приемането на изменения в Наредбата за условията и реда за придобиване, управление и разпореждане с общински жилища, тъй като наличието на текстове и норми в Наредбата несъответстващи на нормативните документи от висок ранг поставят под риск правилното управление, стопанисване и разпореждане с общинско имущество. 
Принципите на предвидимост и откритост са спазени – проектът с мотивите и предварителната оценка на въздействието на проекта за изменения в Наредбата за условията и реда за придобиване, управление и разпореждане с общински жилища ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие  на предложения се предвижда публично обсъждане със заинтересованите групи на проекта за изменения в Наредбата за условията и реда за придобиване, управление и разпореждане с общински жилища, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменения в Наредбата за условията и реда за придобиване, управление и разпореждане с общински жилища обезпечава задължението на общината да поддържа в актуално състояние нормативните си документи, включително и Наредбите.
При изработване на проекта за изменения в Наредбата за условията и реда за придобиване, управление и разпореждане с общински жилища, е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

1. Чрез приемането на изменения в Наредбата за условията и реда за придобиване, управление и разпореждане с общински жилища се изпълнява задължението на общината да има приета от Общинският съвет актуална Наредба.
2. Да се определи редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници.
3.Да се синхронизират редът за придобиване, стопанисване, разпореждане и управление на жилищни имоти - общинска собственост,  с тези, описани в нормативни документи от висок ранг, уреждащи тази материя.
III. Очаквани резултати:

Приемането на изменения в Наредбата за условията и реда за придобиване, управление и разпореждане с общински жилища ще допринесе за справедливо уреждане на взаимоотношенията между община и наемателите и ползвателите на жилищни имоти – общинска собственост. 
IV. Финансови и други средства, необходими за прилагането на изменеияга и
допълненията:

Приемането на изменения в Наредбата за условията и реда за придобиване, управление и разпореждане с общински жилища няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз

Предлаганият проект за изменения в Наредбата за условията и реда за придобиване, управление и разпореждане с общински жилища е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.
Проектът за изменения в на Наредба за условията и реда за придобиване, управление и разпореждане с общински жилища е публикуван на официалната страница на община Ардино на 20.06.2022  г. 
С публикуването на проекта е приложена и предварителната оценка на въздействие на проекта за изменение в Наредбата за условията и реда за придобиване, управление и разпореждане с общински жилища.
ПРОЕКТ ЗА РЕШЕНИЕ:
Общински съвет – Ардино на основание чл.21, ал.2 от Закона за местното самоуправление и местната администрация приема следните изменения в  Наредбата за условията и реда за придобиване, управление и разпореждане с общински жилища, приета с решение № 509 от 10.04.2019 г. на Общински съвет Ардино:
1.Член 7, ал.2 се изменя и придобива следната редакция. 
Член 7, ал.2. Обстоятелствата по ал.1  се установяват с декларация от гражданите, кандидатствали за настаняване в общинско жилище. 

2.Член 9.ал.1. т.1 се изменя и придобива следната редакция.

Чл.9.ал.1. т.1 граждани, които следва да освободят заеманите от тях жилища и помещения, които са възстановени на бившите им собственици по реда на чл. 7 от Закона за възстановяване на собствеността върху одържавени недвижими имоти.
3.В чл.11 се създава нова алинея 4 със следното съдържание: 
Чл.11, ал.4. „Решението по ал.3 може да се обжалва по реда на АПК в 14 дневен срок“.

4.Член 18, ал.4 се изменя и допълва и приема следното съдържание:

Чл.18,ал.4. Настаняването се извършва със заповед на Кмета на Общината. Заповедта се обявява в тридневен срок на информационното табло, разположено на входа на административната сграда. Влезлите в сила заповеди за настаняване се изпълняват от длъжностните лица от общинска администрация, които изпълняват дейностите по жилищното настаняване.

5.В чл. 18 се създава нова алинея 5 със следното съдържание:

Чл.18,ал.5 Свободните общински жилища за настаняването в които няма нуждаещи се граждани, отговарящи на условията по чл. 43 и чл.45 от Закона за общинската собственост, могат да се отдават под наем по пазарни цени на лица, които отговарят на условията на чл.7, ал.1.
6. Член 21. ал.2. се изменя и придобива следната редакция:


   
Чл.21.ал.2. Две и повече семейства образуващи едно домакинство, могат да бъдат настанявани в едно жилище, само със съгласие от тяхна страна.

7.В чл.23, ал.4. абревиатурата  ГПК се заменя с АПК, редактира се съдържанието и придобива следното съдържание:

Чл.23,ал.4. Заповедта се връчва по реда на АПК и влиза в сила от датата на фактическото предаване на жилището.
8.Чл.23.ал.7. (изм. с реш-е №324 от 22.02.2022 г. на ОбС) се изменя и придобива следната редакция: 
Чл.23.ал.7. Основната месечна наемна цена на квадратен метър жилищна площ е 1.50 лева на кв.м.
9.Член 29.ал.3. се изменя и придобива следната редакция:
Член 29.ал.3. Обстоятелствата по ал.1 и ал.2 се установяват с декларация по образец.
10.Чл.29.ал.4. (изм. с реш-е №324 от 22.02.2022 г. на ОбС) се изменя и придобива следната редакция:

Чл.29.ал.4. Продажбата на общински жилища се извършва по базисни цени на кв.м. застроена площ както следва:
11.Член 30, ал.5 се изменя и допълва и приема следното съдържание:

Член 30, ал.5. Заповедта на кмета на общината се съобщава на заинтересованите страни в тридневен срок от издаването й. След изтичане на този срок се връчва по реда предвиден в АПК. След получаване на заповедта, купувачът е длъжен да заплати цената на жилището и дължимите такси в едномесечен срок. Ако в този срок купувачът не внесе дължимите суми, се счита че се е отказал от покупко-продажбата, а преписката се прекратява.

Приложение! 

Предварителна оценка на въздействието на проект за изманение в Наредбата за условията и реда за придобиване, управление и разпореждане с общински жилища
	Елементи на оценката
	Аргументация

	Основания за

иницииране

на промени


	Чрез инициираните изменения и допълнения в Наредбата за условията и реда за придобиване, управление и разпореждане с общински жилища се цели обезпечаване на законоустановено задължение на общината, свързано със спазване на нормативната уредба, регламентираща дейността й, свързана с реда за придобиване на право на собственост и на ограничени вещни права, за предоставяне за управление, под наем и за разпореждане с жилищни имоти - общинска собственост и определяне на правомощията на кмета на общината, на кметовете на кметства и на кметските наместници, както и създаване на възможност за оптимизиране на работата на общинскиата администрация чрез прецизиране и актуализиране на обхвата на услугите, предоставяни от община Ардино на физически и юридически лица с цел задоволяване на обществените потребности.


	Заинтересовани

групи


	Заинтересовани и засегнати групи от приемането на изменения и допълнения в Наредбата за условията и реда за придобиване, управление и разпореждане с общински жилища са гражданите, ползващи услугите на община Ардино, като се очаква положително въздействие върху горепосочените обществени отношения, като използваните методи за определянето им са обществени консултации и сравнителен анализ.


	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на изменения в Наредбата за условията и реда за придобиване, управление и разпореждане с общински жилища са свързани с по-пълно задоволяване на потребностите на ползвателите на услуги.


	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.


	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на изменения в Наредбата за условията и реда за придобиване, управление и разпореждане с общински жилища.


Вносител: ………………….
                 инж. Изет Шабан

                 Кмет на община Ардино

___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
